h0006000 - kre
                                 udskrift
                                      af
                    sø- & handelsrettens dombog
                                ____________
den 28. april 2006 blev af retten i sagen
h-6-04
nordisk factoring a/s
(advokat jens h. elmerkjær)
  mod
european far east pte ltd.
(advokat preben kønig)
afsagt sålydende
                                    d o m:
indledning og påstande
denne sag vedrører spørgsmålet om der i medfør af retsplejelovens § 246, stk.
3, er værneting i danmark for european far east pte ltd. afgørende for spørgs-
målet er om european far east pte ltd. indgik en aftale om køb af containere
som henstod i danmark, samt vilkårene for aftalen.
nordisk factoring a/s har nedlagt påstand om at sagen fremmes ved sø- og
handelsretten.
european far east pte ltd. har nedlagt påstand om at sagen afvises.
                                       - 2 -
sagen vedrører et krav på 2.573.769,81 kr.
sagsfremstilling
parterne
nordisk factoring a/s har hjemsted i danmark og driver virksomhed ved belå-
ning af fakturarer m.v. nordisk factoring a/s belånte fakturaer fra carrimor aps
til european far east pte ltd. og indtrådte i kravet mod debitor. nordisk facto-
ring a/s betalte provenuet ved belåningen af fakturaerne til carrimor aps som
senere gik konkurs.
european far east pte ltd. er et selskab med hjemsted i singapore. selskabets
kontakt til carrimor aps blev hovedsagelig varetaget af francis chua. kontakt-
personerne i carrimor aps var peter holm møller og søren søgaard.
fakturaerne
fakturaerne vedrører 595 styk ibc-containere med tilbehør. nogle af container-
ne blev afskibet til singapore og andre befandt sig i danmark på tidspunktet for
sagens anlæg.
der er ikke oplyst nærmere om bestillingen af containerne, ordrebekræftelser
vedrørende disse eller deres nærmere specifikationer. ifølge en tryksag fra car-
rimor aps er en ibc en container som kan rumme op til 1.000 liter væske, pul-
ver eller lignende.
ved faktura nr. 2013 dateret den 9. januar 2003 fra carrimor aps til european
far east pte ltd. opkrævedes betaling for 358 styk ibc 1000 liter med tilbehør.
under levering er anført: ”deliverred singapore. usual standard terms and con-
ditions”. under betaling er anført: “month + 60 days”. det fremgår videre at fak-
turaen er transporteret til nordisk factoring a/s. fakturaen er fremlagt i kopi.
ifølge faktura fra dfds transport a/s af 17. januar 2003 afskibede carrimor
aps to 40-fods containere til singapore. modtageren er angivet som european
far east pte ltd. ankomstdato er estimeret til den 3. februar 2003.
ved faktura nr. 2018 dateret den 27. januar 2003 fra carrimor aps til european
far east pte ltd. opkrævedes betaling for 237 styk ibc 1.000 liter med tilbehør.
                                           - 3 -
under levering er anført: ”deliverred as agreeed. standard terms and condi-
tions”. under betaling er anført: “month + 90 days”. det fremgår videre at faktu-
raen er transporteret til nordisk factoring a/s. fakturaen er fremlagt i kopi.
faktura nr. 2024 dateret den 27. marts 2003 vedrører tilbehør til tidligere afski-
bede containere med levering i singapore. også denne faktura er transporteret
til nordisk factoring a/s ifølge fakturakopi.
fakturaerne er ikke betalt.
en faktura dateret den 25. april 2003 vedrørende tilbehør er ikke transporteret
til nordisk factoring a/s.
salgs- og leveringsbetingelser
som selvstændigt bilag har nordisk factoring a/s fremlagt følgende salgsbetin-
gelser for “carrimor a/s”:
1.    general
1.1   the following general terms and conditions are valid for all offers and sales con-
      tracts between carrimor and the customer unless expressly derogated from by writ-
      ten agreement.
1.2   by entering into an agreement with carrimor the customer agrees that the agree-
      ment is entered into these general terms and conditions unless expressly dero-
      gated from, and that any standard conditions or other terms forwarded at any time
      by the customer may not be considered a part of the agreement between the par-
      ties unless expressly accepted in writing by carrimor.
1.3   the general terms and conditions combined with a contract between the parties
      serves as an agreement. acknowledgement of order may serve as contract between
      between the parties in this regard.
2.    offers and acknowledgement of orders
2.1   an offer made by carrimor is to be considered an invitation to tender.
2.2   all offers/tenders must be accepted by written acknowledgement of order by carri-
      mor to be binding.
…
5.    terms of payment – retention of title
5.1   unless otherwise agreed in the contract between the parties, payment must be
      made net cash no later than 10 days after the invoice date.
…
5.2   carrimor reserve all rights of ownership to the delivered goods until the total
      amount stated in the invoice is paid in full.
…
10    applicable law and venue (disputes)
…
10.2 any dispute or claim arising out of or in connection with this agreement shall be
      settled in accordance with the rules of procedure of the danish institute of arbitra-
      tion (copenhagen arbitration)….
                                            - 4 -
korrespondancen mellem european far east pte ltd. og carrimor aps
det er omtvistet hvorvidt korrespondancen mellem carrimor aps og european
far east pte ltd. støtter at der blev indgået aftale om køb af container m.v. som
kan danne grundlag for fakturaerne.
det fremgår af en e-mail korrespondance mellem european far east pte ltd. og
carrimor aps den 5.-6. april 2003 at european far east pte ltd. krævede at der
blev bygget en yderligere funktion ind i designet af ibc-beholderen, således at
beholderen kunne vendes på hovedet ved aftapning af for eksempel æblejuice.
det var tidligere blevet besluttet at undlade en ”base strip” for at lette flytningen
af containerne med håndbetjente palleløftere.
af en e-mail den 8. maj 2003 fra francis chua, formentlig til en kunde, fremgår
at der var opstået et problem, idet beholderne kun kunne rumme 920-940 kg
vegetabilsk olie med vægtfylde på ca. 0,9. problemet var ikke blevet afdækket
under test med vand. francis chua beklagede fiaskoen og gav udtryk for at den
havde været lærerig. e-mailen blev sendt videre til carrimor aps med bemærk-
ning om at den rigtige løsning ville være en beholder som kunne rumme ca.
1.200 liter.
følgende fremgår af en e-mail af den 5. juni 2003 fra francis chua til peter møl-
ler:
do not ship the 300 ibcs or future un model because we have come to the conclusion
that because of the height which makes it so difficult to loaded into the container, we will
get adverse reactions from customers and damage our credibility. better not to market
them … i suggest you keep them in europe where you may find better use for them or
better still sell them if you can find byers. … i strongly recommend you not to make any
more present un model as we will not be able to market them so long as the present
height is not lowered for easier loading and to do 2-stacking on reefer container. i know
this is a very harsh and sad conclusion but we have to speak from our heart.
i am about to market the existing 293 ibcs here. but with the analysis of the height
problem this evening, i am having second thoughts because we will certainly damage our
reputation and credibility before we even get started.
in the long term, there is only one way to go for the un model and that is to shorten the
height and make loading more user friendly. another unattractive feature is the need to
alternate the length and width and loading two abreast inside the container. …
the conclusion: we will not be able to market the un model unless the dimensions are
changed. if this is not possible, then we will just concentrate on the s1500 model and
forget about the un model in its present configuration because we would not want to face
angry customers who will complain that they cannot get the ibcs into the containers.”
den 23. juni 2003 skrev june chin, der ifølge e-mail adressen er en medarbejder
hos carrimor aps, til francis chua, peter møller og søren søgaard:
                                           - 5 -
dear peter
i meet up with them today – have some added info. for denmark.
aarhus dk have frequent shipment ex denmark to australia using heatercon currently;
volume not very sure.
…
aarhus produces speciality fats; liquid chocolate; cocoa butter
…
soren, perhaps, it would be good to meet them up & understand more on the heating re-
quirements.
francis chua reagerede herpå den 29. juni 2003:
dear peter
may be a good idea to lend aarhus on ibc to test trial cocoa butter and other products?
samme dag skrev francis chua en anden e-mail til carrimor aps:
vedr.: seal
dear susanto
hope this answers your concern/
we are getting there. just waiting for the lending banks to confirm long term financing fa-
cility.
and i look forward to have you on board soon. we are developing 2 new models, very ex-
iting.
i en udateret e-mail skrev francis chua til peter møller:
dear peter
i can buy time hold for another 1-2 months till you find an investor if you remit us$3000
to take care of the outstanding warehouse charges. this is the most critical item. if not,
there is nothing i can do if the warehouse wants to seize the ibcs and auction off to raise
money to pay off the warehouse charges. i am afraid the ibcs will be sold off as scrap
metal under the circumstances as the auctioning is not within our control.
francis
korrespondancen mellem nordisk factoring a/s og european far east pte ltd.
den 13. juni 2003 sendte nordisk factoring a/s en betalingspåmindelse til euro-
pean far east pte ltd. vedrørende faktura nr. 2013 og nr. 2018.
den 18. august 2003 sendte nordisk factoring a/s inkassoskrivelse til european
far east pte ltd. der ved brev af 1. september 2003 afviste at være noget beløb
skyldig og bemærkede:
                                           - 6 -
… at der ikke er indgået nogen form for købsaftale ..., … de containere, der af carrimor
aps – nu under konkurs – er afskibet til singapore, er så mangelsbehæftede, at de ikke
ville kunne opfylde de en sægler påhvilende forpligtelser til mangelsfri levering.
måtte der … blive lagt til grund, at en købsaftale er indgået, vil en sådan aftale – senest
ved nærværende skrivelse – være at betragte som misligholdt fra carrimor aps’ side og
dermed være at anse for ophævet …
containerne henstår således i singapore for deres klients regning og risiko.
nordisk factoring a/s anmodede den 8. september 2003 om kopi af skriftlige re-
klamationer og fastholdt at der var indgået en endelig købsaftale.
sagen er anlagt den 15. januar 2004.
containerne
sagen omfatter 595 containere. ifølge en opgørelse fra nordisk factoring a/s af
den 28. juli 2004 blev de 160 containere som befandt sig i danmark, solgt. af de
295 containere som var sendt til singapore, blev 285 returneret til danmark og
solgt. ifølge opgørelsen var de resterende 140 containere enten usamlede eller
under færdiggørelse. de blev af konkursboet anset for i det væsentlige værdiløse
og blev solgt for et mindre beløb.
provenuet ved salget indgår med fradrag af omkostninger i nordisk factoring
a/s’ betalingspåstand.
forklaringer
lars andreasen har forklaret at han gennem de sidste 12 år har været ansvar-
lig for factoringaftaler i nordisk factoring a/s.
samarbejdet med carrimor aps begyndte i 2002. carrimor aps præsenterede
ham for færdigproducerede containere. nordisk factoring a/s belånte de faktu-
raer som er fremlagt i sagen. tidligere belåning til carrimor aps vedrørende
containere til andre købere var forløbet uden problemer, og nordisk factoring
a/s havde tillid til carrimor aps. nordisk factoring a/s modtog kopi af de enkel-
te fakturaer fra carrimor aps og besluttede om fakturaen kunne belånes. nor-
disk factoring a/s bad ikke om kontrakter eller ordrebekræftelser, for der er så
mange factoringaftaler at der kun udføres stikprøvevis kontrol. salgs- og leve-
ringsbetingelserne fremgik ikke af bagsiden af fakturaerne.
                                       - 7 -
carrimor aps’ salgs- og leveringsbetingelser indgik i helhedsbedømmelsen af
virksomheden ved indgåelsen af factoringaftalen og var på den måde en del af
aftalen. det var ikke nødvendigt at indhente tilladelse fra nordisk factoring a/s
ved fravigelse af standardbetingelserne, dog var der underretningspligt ved væ-
sentlige afvigelser. han kan ikke vurdere om levering helt uden anvendelse af
betingelserne er en ændring.
nordisk factoring a/s undersøgte køberen i singapore. der var tale om en et
selskab stiftet i 1994 med en selskabskapital på 1 mio. usd. et regnskab kunne
ikke fremskaffes. carrimor aps oplyste at have stor tillid til european far east
pte ltd. fakturaerne blev belånt med 80% hvilket er standard. carrimor aps
stemplede transporten til nordisk factoring a/s på fakturaen og sendte faktura-
en til kunden. det er sædvanlig fremgangsmåde. nordisk factoring a/s denunti-
erede ikke. han har ikke set de originale fakturaer.
nordisk factoring a/s modtog ingen reklamationer eller indsigelser fra european
far east pte ltd. og sendte rykkere efter udløbet af betalingsfristen på hen-
holdsvis 60 og 90 dage. standardkontrakten havde 120 dages betalingsfrist. ef-
ter sædvanlig procedure blev der sendt rykkerskrivelser i april måned efter hen-
holdsvis 10, 20 og 30 dage, men der var ingen reaktion. brevene kom ikke retur.
der var ikke andre udeståender med carrimor aps, og der var tale om det første
større parti som carrimor aps solgte. han talte med peter møller der var admini-
strerende direktør, og søren søgaard og fik oplyst at der blev arbejdet på sagen,
og at pengene ville komme. det var alene et spørgsmål om betaling, og det blev
ikke oplyst at der var mangelsindsigelser, eller at der ikke var en købsaftale eller
lignende. nordisk factoring a/s går altid først på køberen, selv om der er regres
mod sælgeren. carrimor aps var meget interesserede i at pengene blev betalt,
for de havde 20% til gode med fradrag af omkostninger.
containerne blev fremstillet på en fabrik i nykøbing sjælland og stod i et indu-
strikvarter i haderslev. de var nummererede, og der var ikke andre containere,
for der var ikke produceret andre. det var utvivlsomt at det var containerne til
european far east pte ltd. kurator i carrimor aps under konkurs havde vanske-
ligt ved at sælge containerne, og nordisk factoring a/s tilbød at gøre det. boet
modtog 40% af salgssummen.
                                           - 8 -
procedure
nordisk factoring a/s gør gældende at der er indgået en bindende købsaftale
uden klausul om voldgiftsbehandling, og at der var containere i danmark tilhø-
rende european far east pte ltd.
salgs- og leveringsbetingelserne indeholder et standardvilkår om voldgiftsbe-
handling, men det fremgår ikke at der er aftalt voldgift mellem carrimor aps og
european far east pte ltd. bestemmelserne var ikke trykt på bagsiden af faktu-
raerne, jf. lars andreasens forklaring. en markering på bagsiden af en faktura er
i øvrigt ikke tilstrækkeligt til at aftale voldgift. en så byrdefuld bestemmelse stil-
ler meget større krav til vedtagelse. det er således uden betydning om betingel-
serne blev forevist nordisk factoring a/s. aftalen skal være indgået mellem kø-
ber og sælger. nordisk factoring a/s sendte salgs- og leveringsbetingelserne
med stævningen for at oplyse sagen loyalt og objektivt. betingelserne kan ikke
ad den vej blive aftalegrundlaget mellem carrimor aps og european far east
pte ltd. det er european far east pte ltd.’s bevisbyrde at salgs- og leverings-
betingelserne var en del af aftalen. fakturaerne henviser med lidt forskellige
formuleringer til almindelige internationale handelsbetingelser og ikke til carri-
mor aps’ salgs- og leveringsbetingelser.
værneting for sø- og handelsretten er opfyldt ved at der på tidspunktet for sa-
gens anlæg henstod 160 containere tilhørende european far east pte ltd. i
danmark. european far east pte ltd. var uden indsigelser blevet faktureret kø-
besummen. containerne havde værdi og kunne sælges. selv om nordisk facto-
ring a/s ikke klart kan dokumentere en købsaftale, fremgår det af den fremlagte
korrespondance at en sådan aftale eksisterede. for eksempel er sætningen ”do
not ship…” i e-mailen af den 5. juni 2003 udtryk for at european far east pte
ltd. havde fået problemer med de containere de havde købt, hvorfor carrimor
aps blev bedt om at forsøge at finde en anden køber i europa. det er væsentligt.
european far east pte ltd. brugte de første containere til at teste markedet, og
det har formodningen imod sig at carrimor aps sendte så mange containere af
sted for bare at opdyrke et marked, uden at de var solgt.
købet af samtlige containere blev ikke på noget tidspunkt hævet, og fakturaerne
kom frem også vedrørende de containere som var i danmark. korrespondancen
den 23. og 29. juni 2003 støtter at der var en aftale. det giver ikke mening at
carrimor aps skulle have afskibet den første leverance uden en købsaftale, og
det er også rimeligt at lægge til grund at der var en aftale om den anden leve-
rance.
                                        - 9 -
european far east pte ltd. bør ikke kunne afskære værneting i danmark ved at
hæve handlen på grund af mangler. en sådan manøvre ville i så fald medføre at
værnetinget blev afhængigt af sagens udfald. for at hæve et køb må det kræves
at der er reklameret rettidigt over dokumenterede mangler. der er ingen indika-
tion af at containerne ikke levede op til de aftalte specifikationer, jf. tryksagen
fra carrimor aps.
det kan ikke komme nordisk factoring a/s til skade at carrimor aps selv fore-
stod denuntiationen. european far east pte ltd. er i besiddelse af originalfaktu-
raerne, men har ikke fremlagt dem til støtte for at der ikke skulle være denunti-
eret.
european far east pte ltd. gør gældende at sagen skal afvises da der ikke er
indgået nogen form for aftale om køb af containere. european far east pte ltd.
forsøgte ikke at undgå værneting i danmark ved at hæve et eventuelt køb den
1. september 2003. brevet markerer den juridiske ramme for sagen. nordisk
factoring a/s kan ikke ved at påstå, at der var en købsaftale opfinde værneting i
danmark.
der blev sendt 295 containere til singapore hvoraf 285 kom retur til danmark.
300 andre containere forlod på intet tidspunkt danmark. dette taler imod at der
var en aftale. man kan ikke forpligte andre blot ved at sende varer til dem.
nordisk factoring a/s har bevisbyrden for at der er indgået en aftale. bevisbyr-
den er ikke løftet, og ikke engang tilløb til en aftale er indiceret. der er ingen or-
drebekræftelser eller kontrakter. carrimor aps’ egne bestemmelser om indgåel-
se af aftaler er ikke fulgt, og bevisbyrden er derfor meget tung. nordisk facto-
ring a/s har intet bevis og har, som det fremgår af en procedurebemærkning,
bevidst undladt at føre de implicerede som vidner. det taler for sig selv at und-
lade sådan bevisførelse. det fremgår af den udaterede e-mail fra francis chua til
peter møller at containerne stod på et lager for carrimor aps’ regning og risiko.
det var ikke european far east pte ltd.’s containere, og det var containerne i
danmark slet ikke.
carrimor aps fakturerede containere som ikke var solgt, og hvoraf en del oven i
købet ikke var produceret, fordi carrimor aps havde likviditetsproblemer. carri-
mor aps sendte containere til singapore for at finde et marked, og det er dette
som drøftes i e-mailen af 5. juni 2003.
                                       - 10 -
nordisk factoring a/s har ikke ført bevis for at carrimor aps sørgede for den
fornødne denuntiation til debitor. european far east pte ltd. kender hverken til
fakturaer eller aftale. første gang der kom noget om rykkere, var i brevet af den
18. august 2003. det er urimeligt at european far east pte ltd. skal tage til kø-
benhavn for at redegøre for at der hverken er en aftale eller skyldige fakturaer.
hvis det lægges til grund at der er indgået en aftale, gøres det gældende at der
er aftalt voldgiftsbehandling i henhold til salgs- og leveringsbetingelserne hvoref-
ter der ikke er værneting ved sø- og handelsretten. nordisk factoring a/s’ ar-
gumentation om voldgift er mere end anstrengt. hvis european far east pte ltd.
er forpligtet af en aftale om containerne, finder standardbetingelserne anvendel-
se. european far east pte ltd. vil ikke protestere mod standardbetingelserne og
har tværtimod krav på at de finder anvendelse. nordisk factoring a/s kan der-
imod ikke indtage det standpunkt at carrimor aps som sælger ikke er forpligtet
af sine egne forretningsbetingelser. det er sælgers problem. salgs- og leverings-
betingelserne omfatter alle aftaler med carrimor aps og må følges for overhove-
det at indgå en aftale og dermed udstede fakturaer samt belåne disse.
nordisk factoring a/s har selv et ansvar for ikke at undersøge om containerne
var produceret, om der var afgivet ordrer, og om der var en købsaftale. i faktu-
raerne henvises direkte til de almindelige betingelser som var en forudsætning
for at kunne belåne fakturaerne. betingelserne var aftalt og er derfor fremlagt af
nordisk factoring a/s som et relevant bilag.
rettens begrundelse og resultat
påstanden om dansk værneting for european far east pte ltd. er begrundet
med tilstedeværelsen af 300 european far east pte ltd. tilhørende containere i
danmark på tidspunktet for indgivelse af stævningen. ifølge oplysninger fra nor-
disk factoring a/s var 140 af disse containere ikke færdigproducerede eller sam-
lede.
european far east pte ltd. har ikke gjort indsigelse mod fakturaerne. efter be-
visførelsen - e-mail korrespondancen - kan det ikke udelukkes at fakturaerne al-
drig blev sendt, eller at containerne blev sendt til singapore i kommissionsøje-
med, som led i et udviklingsarbejde eller lignende. nordisk factoring a/s har så-
ledes ikke godtgjort at faktureringen var efter aftale mellem carrimor aps og
european far east pte ltd. om køb af 300 containere som var i danmark eller
                                          - 11 -
andre containere. european far east pte ltd.’s afvisningspåstand tages derfor til
følge.
nordisk factoring a/s skal betale sagsomkostninger til european far east pte
ltd. i forhold til sagens værdi med 120.000 kr. med tillæg af moms.
                                 thi kendes for ret:
sagen afvises.
i sagsomkostninger skal nordisk factoring a/s inden 14 dage betale 120.000 kr.
med tillæg af moms til european far east pte ltd.
kaj flemming nielsen                      jens feilberg             otto raben
                                           (sign.)
                                        ___ ___ ___
                             udskriftens rigtighed bekræftes
                             p.j.v. sø- og handelsretten, den
